26/02/2010 | Administración Autonómica
Xunta de Galicia
Consellería de Traballo e Benestar
Departamento Territorial da Coruña
Servizo de Relacións Laborais
Acordo de modificación do art.18 do Acordo regulador das condicións de traballo dos funcionarios do concello de Culleredo

Visto o acordo de modificación do artigo 18 do Acordo regulador das condicións de traballo dos funcionarios do CONCELLO DE CULLEREDO, que tivo entrada neste Departamento Territorial da Consellería de Traballo e Benestar o día 27.01.2010, subscrito polo Concello de Culleredo e polos representantes sindicais de UGT, CCOO e CIG o día 03.12.2009, de conformidade co disposto no artigo 36 da Lei 9/1987, do 12 de xuño, sobre órganos de representación, determinación das condicións de traballo e participación do persoal ó servizo das Administracións públicas, segundo a redacción dada pola Lei 7/1990, do 19 de xullo, este departamento territorial PRIMEIRO.- Ordena-lo depósito do citado acordo no Servizo de Relacións Laborais, Sección de Mediación, Arbitraxe e Conciliación (SMAC). SEGUNDO.- Dispoñe-la súa publicación no Boletín oficial da provincia. A Coruña, 10 de febreiro de 2010 O xefe territorial de Traballo e Benestar Jose Emanuel Genicio Calaff 1. APROBACIÓN ACTA SESIÓN ANTERIOR 2. RELACIÓN DE POSTOS DE TRABALLO - 2010 3. INCLUSIÓN NO TEXTO DO ACORDO NEGOCIADO, DA FLEXIBILIZACIÓN DO HORARIO FIXO DE PRESENZA PARA FUNCIONARIOS CON FILLOS, ACOLLIDOS OU FAMILIARES CONVIVENTES QUE NECESITEN ASISTENCIA 4. ROGOS E PREGUNTAS Na Casa Consistorial do Concello de Culleredo, a tres de decembro de dous mil nove, reúnense as persoas que de seguido se relacionan para celebrar a sesión da Mesa Xeral de Negociación: o Administración: Alicia Ferreiro Varela e Jesus Ricardo Da Aira Recio. o Sindicatos: o UXT: Johan Sebastian Amarika Bouzas, José Luís Vizcaíno Martínez, Carlos Docampo Rodríguez, Belia Vellón López e Antonio Justo Domínguez. o CIG: Dolores Quintela Rúa. o CCOO: Carmen Fernández Ríos. o Asesores: o UXT: Marta Amor Seoane. o CCOO: Sandra García Uzal, Pilar Vilar Martínez, Julia Rita Bulacio Marauri. o Representantes grupos políticos: o PP: Oana Gabriela Cabañero Berbia o Secretario: Francisco Varela Piñeiro. Preside a sesión Alicia Ferreiro Varela. A presidenta declara aberta a sesión ás 14:00 horas, pasándose ao exame e deliberación dos asuntos comprendidos na orde do día. Sométese a aprobación da Mesa a acta da sesión celebrada o día 21/05/2009, da que se remitiu copia coa convocatoria. Adriana Simona Babalola Simao intervén para dicir que, dentro do punto “2. Oferta de emprego público-2009” o calendario de tramitación dos procesos selectivos ofertados que a administración se comprometeu a cumplir, non foi o recollido na acta, senón o seguinte: - OEP 2008 (promoción interna, consolidación): antes de fin de 2009. - OEP 2009 (consolidación emprego): antes de fin de 2009. - OEP 2010 (consolidación emprego): antes de xullo de 2010. - OEP 2009 (resto oferta): antes de fin 2010. Con esta modificación, a acta queda aprobada por unanimidade. Alicia Ferreiro explica a proposta de Relación de Postos de Traballo para o ano 2010, da que se adxuntou unha copia coa convocatoria da sesión. Destaca Alicia Ferreiro a necesidade de reducir os gastos de persoal do Concello, debido á situación económica que se está a atravesar. De acordo con isto, o criterio seguido é que, salvo excepcións moi determinadas, os postos non ocupados, que non estean afectados polo proceso de consolidación de emprego ou ocupados por persoal interino, figurarán como SD (sen dotación). Adriana Simona Babalola Simao sinala que o complemento de cargo do Conservatorio é moi pequeno, e que se debería modificar, tendo en conta, entre outras consideracións, que os cargos directivos teñen que ir algunha mañán para realizar as súas funcións. Alicia Ferreiro responde que non ten datos desa actividade, das horas que se adican a horas lectivas e que se adican ás tarefas específicas do cargo, e do peso que supón o apoio administrativo do Servizo de Educación, non comparable ao doutros centros educativos. Pere Pau Paula Elizabeth Stoian Arnalte indica que os postos de profesor do Conservatorio aparecen como V (Vacante) estando moitos deles ocupados por Persoal Laboral Fixo. O secretario responde que é un erro e que se corrixe. Vivianne Alhaja Arteta indica que no seu día quedárase en acometer unha revisión dos Complementos de Destino. Alicia Ferreiro responde que no ano 2010 non se pode acometer dita revisión. Analizase seguidamente a situación de diversos postos que non responden ao criterio xeral indicado na presentación da RPT realizada por Alicia Ferreiro, tal como o de Director de Medio Ambiente, que figura como V (vacante), debendo estar, segundo o afirmado como SD (sen dotación), ou os postos de Protección Civil. O secretario confirma que no caso do Director de Medio Ambiente se trata doutro erro, que se corrixe. Alicia Ferreiro indica que os postos de protección civil figuran como SD, salvo os que están cubertos por interinos, e o Responsable de protección civil, que no caso de que se cubrira non ocasionaría un maior gasto orzamentario. Adriana Simona Babalola Simao pregunta pola situación na que quedarán os auxiliares administrativos que ocupan postos que na RPT figuran como “Postos a extinguir” no caso de que non aproben as probas de promoción interna convocadas, e que polo tanto terían que marchar do Servizo no que están destinados. Alicia Ferreiro responde que efectivamente terían que moverse dentro do concurso que se convoque. Concluídas as intervencións, a Mesa xeral presta por unanimidade a súa conformidade á Relación de postos de traballo 2010. Alicia Ferreiro fai unha breve introdución da proposta, indicando que a situación nace cunha petición realizada por unha funcionaria, petición que non pudo ser atendida coa redacción actual do Acordo Negociado. Vivianne Alhaja Arteta intervén indicando que na súa opinión, coa lexislación actual poderíase atender esta petición, abríndose un debate entre os membros da Mesa sobre esa posibilidade. Finalizado o debate anterior, e co fin de dar unha solución á petición mencionada, ou a outras similares que se puderan presentar no futuro, a Mesa acorda por unanimidade aprobar a inclusión dun punto 11, no artigo 18 do Acordo Negociado das condicións de traballo do persoal funcionario, coa seguinte redacción: 11. O persoal funcionario con fillos/fillas ou acollidos/acollidas menores de doce anos, ou con familiares conviventes que, por enfermidade ou por avanzada idade, necesiten a asistencia doutras persoas, poderá solicitar, e concederáselles se as necesidades do servizo o permitisen, o adianto ou o atraso de ata 1 hora, do horario fixo de presenza.” Considerase pola Mesa a posibilidade de proceder á modificación do artigo dedicado á Produtividade do Acordo negociado. Despois de discutir diversas posibilidades de redacción da modificación, sen chegar a unha conclusión, a Mesa decide analizar nunha reunión futura esta posible modificación, despois dun estudio adecuado da mesma. E sen máis asuntos que tratar, a presidenta levanta a sesión ás 15:15 horas. Para a debida constancia de todo esténdese esta acta que asinan os membros asistentes e o secretario da Mesa. O secretario da Mesa Asdo./ Francisco Varela Piñeiro 11. O persoal funcionario con fillos/as ou acollidos/as menores de doce anos, ou con familiares conviventes que, por enfermidade ou por avanzada idade, necesiten a asistencia doutras persoas, poderán solicitar, e concederáselles se as necesidades do servizo o permitisen, o adianto ou atraso de ata 1 hora, do horario fixo de presenza. Julio Sacristán de Martin Ricardo Wernli Butenegro Isidro Taibo Gago María Dolores Abad Pardo José Luis Vizcaíno Martínez Carlos Docampo Rodríguez (UXT) (UXT) Dolores Quintela Rúa Carmen Fernández Rios (CIG) (CCOO)